На основу члана 18. став1. Закона о јавним службама („Службени гласник РС“ број 42/91 и 71/94, 79/05-др. закон, 81/05-испр.др.закона 81/2005 - испр.др.закона, 83/2005 - испр.др.закона и 83/2014 – др. закон), члана 32. став 1. тачка 9. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон.), члана 19. став 3. , члана 41. став 1. тачка 10. и 138. Статута општине Владичин Хан („Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017 и 14/2017), Скупштина општине Владичин Хан, на седници која је одржана дана 07.05.2018. године, доноси

**РЕШЕЊЕ О ПРЕСТАНКУ ФУНКЦИЈЕ**

**ДИРЕКТОРА УСТАНОВЕ СПОРТСКИ ЦЕНТАР**

**„КУЊАК“ ВЛАДИЧИН ХАН**

**I**

**Драгану Крстићу, инг. машинства** из Владичиног Хана, с. Полом, престаје функција директора УСЦ „Куњак“ Владичин Хан, због истека периода на који је именован.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**Образложење**

Правни основ за доношење овог решења садржан је у одредбама члана члана 18. став1. Закона о јавним службама („Службени гласник РС“ број 42/91 и 71/94, 79/05-др. Закон, 81/05-испр.др.закона 81/2005 - испр.др.закона, 83/2005 - испр.др.закона и 83/2014 – др. закон), члана 32. став 1. тачка 9. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон.), члана 41.став 1. тачка 10. и 138. Статута општине Владичин Хан („Службени гласник Пчињског округа“, број 21/2008 и 8/2009 и „Службени гласник града Врања“, број 11/2013, 5/2017 и 14/2017),

Чланом 18. став 1. Закона о јавним службама прописано је да директора установе именује и разрешава оснивач.

Чланом 32. став 1. тачка 9. Закона о локалној самоуправи и чланом 41. став 1. тачка 10. Статута општине Владичин Хан, прописано је да Скупштина општине у складу са Законом између осталог именује и разрешава директоре установа чији је оснивач.

Како је директор Драган Крстић, именован на период од четири година, то се због истека мандата, на основу напред наведеног, а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан, доноси решење као у диспозитиву.

**Упутство о правном средству**: Против овог решења може се поднети тужба Вишем суду у Врању у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-56/6/18-I**

**ПРЕДСЕДНИЦА**

**Данијела Поповић**